ורוניקה צוואגרמן

ורוניקה (ורני)  צוואגרמן-מונש (Zwagerman, בהגייה הולנדית: זוואחרמן, על מצבתה נכתב צווגרמן; 20 במאי 1915 – 30 בינואר 1999) הייתה חסידת אומות העולם, שפעלה בזמן מלחמת העולם השנייה בעיר סנייק, הולנד.

ורני ובעלה וילם החביאו בין אפריל 1943 עד מאי 1945 נערה יהודיה בת 16 בשם חנה וייס גוטמן, בזמן חיפושיהם האינטנסיביים של הגרמנים הנאצים אחר יהודים בתקופת השואה בהולנד.

קורות חיים 
ורני נולדה בשנת 1915 בהולנד, והתחתנה עם וילם מונש, מורה לכימיה במקצועו.

בני הזוג מונש השתייכו לזרם הרפורמי פרוטסטנטי אך לא היו אדוקים.

בתקופת השואה בהולנד, בזמן החיפושים האינטנסיביים של הנאצים אחרי יהודים, הזוג מונש הסתירו בביתם, אשר היה בעיר סנייק, את חנה וייס גוטמן מאפריל 1943 ועד מאי 1945.

בתום המלחמה הציעה ורני לחנה להישאר עימם ולהתחיל ללמוד בית הספר המקומי אך חנה סירבה.

במהלך השנים שאחרי המלחמה שמרה ורני על קשר עם חנה, ואף הוזמנה לבר המצווה של בנה.

ורני ביקרה לראשונה בישראל בשנת 1968 בעקבות הזמנתה של חנה, וחזרה לבקר בישראל בשנת 1983.

במהלך ביקורה הכירה את דוד פינק ונשארה לחיות עימו בתל אביב.

ב-25 בנומבר 1987 העניק יד ושם לורני את התואר חסידת אומות העולם.

ורני נפטרה ב-30 ינואר 1999 בבית חולים בהולנד ונקברה על פי בקשתה בישראל בבית הקברות האזרחי בגבעת ברנר.

ראו גם 
 יהדות הולנד

קישורים חיצוניים 
 

הולנדיות חסידות אומות העולם
אישים הקבורים בבית קברות אלטרנטיבי בגבעת ברנר
הולנדים חסידי אומות העולם
מצילים בשואה: הולנד
תל אביב-יפו: אישים
הולנדים שנולדו ב-1915
ישראליות שנולדו ב-1915
ישראלים שנולדו ב-1915
ישראלים שנפטרו ב-1999
ישראליות שנפטרו ב-1999